b'\n_START_ARTICLE_\nOb\xc4\x8dina Kr\xc5\xa1ko\n_START_SECTION_\nGospodarstvo in izobra\xc5\xbeevanje\n_START_PARAGRAPH_\nKot odgovor na izzive, ki jih ponuja gospodarsko okolje je bila po ve\xc4\x8dletnih prizadevanjih ustanovljena Fakulteta za Logistiko. Nov \xc4\x8dlen v verigi razvoja visokega \xc5\xa1olstva je Fakulteta za energetiko, ki je v \xc5\xa1tudijskem letu 2010/11 vpisala tretjo generacijo \xc5\xa1tudentov. Oblikovanje novih poslovnih in obrtnih con je eden pomembnej\xc5\xa1ih dejavnikov nadaljnjega razvoja ob\xc4\x8dine, saj posledi\xc4\x8dno daje mo\xc5\xbenost odpiranja novih delovnih mest. Ob\xc4\x8dina Kr\xc5\xa1ko danes razpolaga s 170 hektarji poslovnih povr\xc5\xa1in, na katerih poteka podjetni\xc5\xa1ka, obrtna, industrijska in trgovska dejavnost. _NEWLINE_V spodbujanju turizma, kot samostojne in dopolnilne panoge v ob\xc4\x8dini Kr\xc5\xa1ko je bil v letu 2010 izpeljan projekt Turizem v zidanicah. K spodbujanju turizma in kmetijstva v ob\xc4\x8dini Kr\xc5\xa1ko pripomorejo vinsko \xe2\x80\x93 turisti\xc4\x8dne ceste, avtohtono svetlo rde\xc4\x8de vino cvi\xc4\x8dek in prebivalci, ki so gri\xc4\x8de kr\xc5\xa1ke kotline spremenili v rodovitne vinograde, ter sadovnjake.\n_START_SECTION_\nKulturnozgodovinske zna\xc4\x8dilnosti\n_START_PARAGRAPH_\nO pradavni naseljenosti pri\xc4\x8dajo arheolo\xc5\xa1ke najdbe v Ajdovski jami iz kamene dobe, ostanke iz zgodnje \xc5\xbeelezne dobe so na\xc5\xa1li na Libni nad Kr\xc5\xa1kim, ostanki nekdanjega rimskega mesta in re\xc4\x8dnega pristani\xc5\xa1\xc4\x8da Neviodvnvma pa so \xc5\xa1e vedno vidni pri Drnovem. Srednji vek je pokrajino zaznamoval s \xc5\xa1tevilnimi gradovi in cerkvami._NEWLINE_Gradovi, ki se nahajajo v Ob\xc4\x8dini Kr\xc5\xa1ko so: Grad Rajhenburg, Gra\xc5\xa1\xc4\x8dina Turn, Kr\xc5\xa1ki grad, \xc5\xa0rajbarski turn, grad Re\xc5\xa1tanj in grad Raka._NEWLINE_Kulturno dogajanje v ob\xc4\x8dini Kr\xc5\xa1ko se tako na profesionalnem kot ljubiteljskem podro\xc4\x8dju odvija na visokem nivoju \xc5\xa0tevilne kulturne ustanove potrjujejo, da je ob\xc4\x8dina Kr\xc5\xa1ko kulturno sredi\xc5\xa1\xc4\x8de svojega obmo\xc4\x8dja. Za kulturne vsebine skrbijo Valvasorjeva knji\xc5\xbenica, prenovljen Valvazorjev kompleks, Mestni muzej Kr\xc5\xa1ko, Ho\xc4\x8devarjev mavzolej, Kulturni dom Kr\xc5\xa1ko, Kapucinski samostan s cerkvijo, Galerija Vladimirja \xc5\xa0tovi\xc4\x8dka, Galerija Kr\xc5\xa1ko, do konec leta 2012 prenovljen grad Rajhenburg (Rajhenburg - staro ime za Brestanico), Dvorana v parku in pred njo prenovljeni Park zaslu\xc5\xbenih ob\xc4\x8danov v katerem stojita tudi doprsna kipa dveh najpomembnej\xc5\xa1ih Kr\xc4\x8danov, Adama Bohori\xc4\x8da in Jurija Dalmatina, ki sta mo\xc4\x8dno zaznamovala 16. stoletje, \xc4\x8das protestantizma, in botrovala pridobitvi prvih slovenskih knjig.\n_START_SECTION_\nMestna ob\xc4\x8dina\n_START_PARAGRAPH_\nOb\xc4\x8dina si je prizadevala pridobiti status mestne ob\xc4\x8dine. Vlada Republike Slovenije je 2. julija 2009 zavrnila ta predlog in ostalih 9 ob\xc4\x8din, ker niso izpoljnjevale dveh pogojev: najmanj 20.000 prebivalcev in 15.000 delovnih mest.\n_START_SECTION_\nNaselja v ob\xc4\x8dini\n_START_PARAGRAPH_\nAnovec, An\xc5\xbee, Apnenik pri Velikem Trnu, Ardro pod Velikim Trnom, Ardro pri Raki, Arme\xc5\xa1ko, Brege, Brestanica, Brezje pri Dov\xc5\xa1kem, Brezje pri Raki, Brezje pri Senu\xc5\xa1ah, Brezje v Podbo\xc4\x8dju, Brezovica v Podbo\xc4\x8dju, Brezovska Gora, Brlog, Brod v Podbo\xc4\x8dju, Bu\xc4\x8derca, Celine, Cesta, Cirje, \xc4\x8cre\xc5\xa1njice nad Pijav\xc5\xa1kim, \xc4\x8crete\xc5\xbe pri Kr\xc5\xa1kem, Dalce, Dedni Vrh, Dobrava ob Krki, Dobrava pod Rako, Dobrova, Dol, Dolenja Lepa vas, Dolenja vas pri Kr\xc5\xa1kem, Dolenja vas pri Raki, Dolenji Leskovec, Dolga Raka, Dov\xc5\xa1ko, Drenovec pri Leskovcu, Drnovo, Dunaj, Frluga, Gmajna, Golek, Goli Vrh, Gora, Gorenja Lepa vas, Gorenja vas pri Leskovcu, Gorenje Dole, Gorenji Leskovec, Gorica pri Raztezu, Gorica, Gornje Pijav\xc5\xa1ko, Gradec, Gradi\xc5\xa1\xc4\x8de pri Raki, Gradnje, Gr\xc5\xbee\xc4\x8da vas, Gunte, Hrastek, Ivandol, Jelenik, Jel\xc5\xa1e, Jel\xc5\xa1evec, Kalce, Kalce-Naklo, Kali\xc5\xa1ovec, Kerinov Grm, Kobile, Ko\xc4\x8dno, Koprivnica, Koritnica, Kostanjek, Kremen, Kr\xc5\xa1ko, Kr\xc5\xbei\xc5\xa1\xc4\x8de, Leskovec pri Kr\xc5\xa1kem, Libelj, Libna, Loke, Lokve, Lomno, Mali Kamen, Mali Koren, Mali Podlog, Mali Trn, Malo Mra\xc5\xa1evo, Mikote, Mladje, Mr\xc4\x8dna sela, Mrtvice, Nem\xc5\xa1ka Gora, Nem\xc5\xa1ka vas, Nova Gora, Osredek pri Tr\xc5\xa1ki Gori, Pesje, Pijana Gora, Planina pri Raki, Planina v Podbo\xc4\x8dju, Pleterje, Podbo\xc4\x8dje, Podlipa, Podulce, Povr\xc5\xa1je, Premagovce, Presladol, Pristava ob Krki, Pristava pod Rako, Pristava pri Leskovcu, Pru\xc5\xa1nja vas, Raka, Ravne pri Zdolah, Ravni, Ravno, Raztez, Re\xc5\xa1tanj, Ro\xc5\xbeno, Sela pri Raki, Selce pri Leskovcu, Selo, Senovo, Seno\xc5\xbeete, Senu\xc5\xa1e, Slivje, Sme\xc4\x8dice, Smednik, Spodnja Libna, Spodnje Dule, Spodnje Pijav\xc5\xa1ko, Spodnji Stari Grad, Srednje Arto, Srednje Pijav\xc5\xa1ko, Sremi\xc4\x8d, Stari Grad v Podbo\xc4\x8dju, Stari Grad, Stolovnik, Stranje, Stra\xc5\xbea pri Kr\xc5\xa1kem, Stra\xc5\xbea pri Raki, Strmo Rebro, \xc5\xa0edem, \xc5\xa0utna, Tr\xc5\xa1ka Gora, Velika vas pri Kr\xc5\xa1kem, Veliki Dol, Veliki Kamen, Veliki Podlog, Veliki Trn, Veliko Mra\xc5\xa1evo, Veni\xc5\xa1e, Videm, Vihre, Volovnik, Vrbina, Vrh pri Povr\xc5\xa1ju, Vrhulje, Zabukovje pri Raki, Zaloke, Zdole, \xc5\xbdabjek v Podbo\xc4\x8dju, \xc5\xbdadovinek, \xc5\xbdenje'